**3-Сабақ. «Сиқырлы дәрі»: баланың жасағысы келмейтін нәрсесін қалай жасатуға қалай болады?**

**№3 Практикалық тапсырма**

Өткен аптада қатал ата-ана позициясы туралы айтсақ, бүгін сезімталдылық туралы сөйлесейік. Біз баланың мінез-құлқын, дүниетанымы мен ойын «баланың деңгейінде» қаншалықты түсініп жүрміз және қандай көмек бере аламыз?

Баламен қарым-қатынас ата-ананың әлсіздігінен емес, оның балаға тән қылығын, мінез-құлқын көтере алмағаннан, қабылдай алмағаннан нашарлайды.

**№1 Қателік. Баланың мінез-құлқының себептерін түсінбеу**

Бала көбіне тіл алмайды, ыңырсиды, жылайды, мазасыз болады. Кейде ата-анасына әдейі осындай қылық көрсететін сияқты көрінеді. Аналар: «ол менің реакциямды білу үшін, көзіме тік қарап, түрлі жаман қылық көрсетеді», - дейді.

Шынымен кейде баланың іс-әрекеті шектен шығып кетеді. Манипуляция жасайды. Бірақ ылғи емес.

Және көп жағдайда баланың жаман қылық көрсетуі оның еркелігінен емес. Бізге дәл солай көрінсе де.

Осындай кезде сізге баланың іс-әрекетін түсіну үшін сезімталдылық керек.

**№1 Көмек. Сезімталдылық пен бақылауды дамытыңыз**

Жаман қылықтың артында көптеген факторлар болуы мүмкін:

* **өзін жайсыз сезіну:** ауырайын деп тұру немесе ауырғаннан кейін, аллергия, вирусты инфекция, іш ауруы, көңіл күйдің болмауы т.б.
* **шаршау және тым белсенді болу:** бала көңілді, сергек жүреді. Бірақ сіз бір тапсырма берсеңіз, қырсығып жасамай қояды.
* **бір сарынды әрекет пен іш пыстырарлық орта:** бала бойындағы энергияны шығармағанда өзін қоярға жер таппайды
* **албырттық:** бала ата-ананың сөзіне құлақ аспайды, тапсырманы соңына дейін орындамайды, ары-бері жүгіреді, секіреді, тістейді, жаман сөз айтады, төбелеседі, итереді.
* **ата-ана тарапынан шектеулер мен ашуланудың әсерінен:** баланың іс-әрекетін үнемі сынап отыру, көп нәрсені талап ету, мінез-құлқын дұрыс түсінбегеннен ол түрлі қылықтар көрсетеді.
* **бала тапсырманы түсінбегендіктен қиналады:** әдеттебала шамасы келмейтін тапсырманы өз бетімен орындай алмағандықтан қарсылық көрсетіп, орындамауға тырысады. Сондықтан тіл алмау **–** балаға тапсырманың «қиын екенінің» дегеннің бір белгісі деп біліңіз.

Егер біз алғашқы үш факторға дұрыс режим, күтім, диетаны қосып әсер ете алсақ, соңғы үшеуіне психологиядан біліміміз бен дер кезінде сезімталдық пен қаталдықты дұрыс қолдана алуымыз әсер етеді.

Қалай сезімтал бола аламыз? Баланың шаршап тұрғанын немесе әдейі жасаған әрекетін қалай байқауға болады?

Маман болмасаңыз, мұны байқау қиын. Сондықтан сіздерге сезімталдықты дамытатын бірнеша қарапайым ереже ұсынамын:

1. Бала ЕШҚАШАН ешнәрсені әдейі жасамайды деп ойлаңыз. Сол кезде баламен алыспай, керісінше, оған көмектесесіз. Бірлесіп дұрыс шешім қабылдауға тырысасыз.
2. Бала сізді әдейі ашуландырайын демейді. Оны жазалау – ең соңғы нүкте болсын. Дұрысы – түсіну.
3. Егер бала өзін өзі ұстай алмаса, сіз барынша жағымды әрекет, қылық көрсетіне атсалысыңыз. Одан кейін ғана одан талап етіңіз!

Баланың қылығын, не қалайтынын бірден байқау, білу қиын. Бірақ сіз шыдамдылық танытып, сыртынан бақылап үйренсеңіз, көп нәрсені түсінесіз.

**Қалай бақылаймыз?**

Себептік қатынастарды бақылап үйреніңіз. Қазір мысалмен түсіндіремін.

**1-мысал.** Бала даладан үйге кіргенде айқай-шу шығарады. Сіз тым белсенді болып, энергиясын шығарғаннан деп болжайсыз. Одан кейін далаға шығаратын уақытты ауыстырдыңыз, енді бала бұрынғыдай жыламайды. Жыласа да, тез қоя қояды. Яғни, сіз нақты себебін анықтадыңыз!

**2-мысал.** Өткен жолы балаңыз әжесін итеріп жіберді дейік. Сіздің реакцияңыз қандай болды, есіңізге түсіріңізші. Әрине, оған ұрыстыңыз. Бала одан сайын жаман қылық көрсетті. Неге? Себебі сіздің тәрбиелеудегі әдісіңіз жағдайды одан сайын ушықтырды. Сын айту тәрбиеге кері әсерін тигізеді.

**3-мысал.** Бала өз бетімен киіне алмайды немесе бір орында тұра алмайды, тіл алмайды. Біраз бақыладыңыз, нұсқаулық бойынша үйреттіңіз. Байқасаңыз, өзгеріс бар. Бала шамасы келмейтін нәрселерді жасай алмағанда осындай қылық шығарады.

Бақылау, түсіну, үйрету және оны тексеріп отыру балаңызды жақсы түсінуге, одан өз жасынан артық әрекет күтпеуге көмектеседі.

**Бұл қалай жұмыс істейді?**

Сіз баланың не себепті мазасызданып тұрғанын түсінген кезде, оған қалай көмектесе алатыныңызды білесіз. Сол кезде ол да өз қателігін түсінеді.

Сонда оқу режиміне өтесіз. Баланың жай-күйін түсінген кезде оны сынап, ұрыспайтын боласыз. Тапсырманы орындауға қиналып тұрғанын бірден түсінесіз. Мұндай тәсіл сізге келесі жолы қателік жасамауға көмектеседі.

**№ 2 Қателік. Бала өзін-өзі өзгерте алмағаны үшін жазалаймын деп ата-ананың қорқытуы**

Қорқыту мен жазалау- бала тәрбиесіндегі абайлап қолданылуы қажет құрал. Әйтпесе бала мен анасының арасында сенімсіздік туады.

Үнемі баланы сынау, жазалау немесе қорқыту, оның өз ойын айтуға, тығырықтан шығатын жол іздегенде айналасына сенімсіздікпен қарауына әсер етеді.

Бала өзін жайсыз сезінсе, шаршаса немесе айтқаныңызды тыңдамаса не істеу керек? Қалай қорқытпай, сынамай, нұсқаулықтан бас тартпай әрекет жасауға болады?

Бала өз бетімен тапсырманы орындағысы келетіндей, қызықтырып, көңілін көтеретін стимул ойлап табыңыз. Күнделікті жасайтын әрекеттерін, оқуын ойынға айналдырыңыз!

**№3 Көмек. Баланы қызықтырыңыз: орындағысы келмейтін тапсырманы орындауға ынтасын оятатын бір нәрсе ойлап табыңыз.**

Бұл баланың көңіл күйі болмағанда, қиын кезеңнен өтіп жатқанда, оған мотивация беру үшін маңызды.

Ал жасағысы келмейтін нәрсені жасату үшін қалай мотивация берген дұрыс?

Әртүрлі мотивация беруге болады:

**Нәтижемен:** тапсырманы орындағанда берілетін бонустармен

Тапсырманы **орындау** барысында

**Нәтижемен ынталандыру**

Нәтижемен мотивация беру – бұл үлкендерге арналған тәсіл. Ал кішкентай балаға «ананы берем, мынаны әперем» деп әрекет жасату оңай емес.

Мысалы, 7 айлық баланы еңбектету үшін ойыншықты бірнеше см жерге қойып шылдырлатып шақыра аламыз. Бұл нәтижеге жетуге мотивация болады. Баланың әрекет етуіне ара қашықтық аз. Және соны орындаса не алатыны көрініп тұр.

Сондықтан 1-1,5 жасқа дейін балаға әрекет жасату үшін көзге көрінетін, әдемі, тез ала алатын нәрсемен көңілін аулай аламыз. Ол мүмкін тәтті немесе жұмсақ ойыншық та болуы мүмкін.

Бала осындай қадамдарды жасап үйренгенде, «егер» «қашан» дегенді түсінген кезде әрекетке шақыратын мақсаттар қосамыз. Мысалы, дәрігер боп ойнаймыз ба? Мына дәріні ішкен соң, қуыршақтың мұрнына дәрі тамызамыз дейміз. Тапсырма қиын болмау керек. Және сіз уәдеңізді бірден орындағаныңыз абзал.

Үш жасқа келгенде нәтижемен ынталадыруды толық қолдана аламыз. Оған дейін баланың әр әрекетін мақтап отырамыз. Ол дұрыс жасамаса да. Мысалы, ойыншықтарды жинайық. Әкең жұмыстан келгенде қуанып қалады. Арасында іс-әрекетті қосып отыруға болады. Ойышықтарды жинап, кітап оқимыз; тамақ ішіп алған соң, далаға барамыз деген сияқты.

Бала өскен сайын оған мотивация жақсы әсер ететін болады. Өйткені оның интеллектісі өзгереді. Өзінің қабілеті мен әрекетін бақылай алады. Бала 5-6 жасында фишкаларды жинап, аптаның соңында сыйлыққа айырбастайды. Ал мектеп жасындағы бала туған күнінде немесе Жаңа жылда сыйлық алу үшін бірнеше ай күтетін болады.

Бала өскен сайын ата-анаға өз ойын жеткізу, түсіндіру жеңілірек болады. Мысалы, 2 жастағы балаға микробтан құтыласың деп қолын жудырта алмайсың. Қаншама мотивация берсең де! Есесіне, 3 жасында кітаптан немесе мультфильмнен микробты көрсетсеңіз, қолыңды жу, микроб бар дегеніңізді түсінеді.

Есіңізде болсын, сіздің түсіндіргеніңіз бала мотивация беріп, нұсқаулық бойынша әрекет етуге шақыруымыз керек. Тапсырманы талқылау, пікірталас, келіспеушілік болмауын қадағалаңыз.

**Процестің мотивациясы**

Баланы кез келген процеске араластырып мотивация беру қиын емес. Бірақ ол қызықты болу керек. Біздің күнделікті өмірімізде баланың ішін пыстырып жіберетін, қызықтыра алмайтын кездер көп болады.

Балаға «қызық емес процесті» қалай қызықты етіп ұсынуға болады?

1. **Өзіңе сенімді болу.** Көбіне ата-аналар осы пунктті қолданбайды. Бірақ бұл жұмыс істейді. Үлкен адам балаға өзіне сенімді дауыспен айтатын болса, бала әрекет жасайды. Бұл дегеніміз бұйыру немесе агрессия көрсету емес. Баланы сенімді түрде іс-әрекетке бағыттау. Бала сіздің даусыңыздың интонациясынан бәрін түсіну керек. Яғни интонация мен өзіңе деген сенімділік жақсы нәтиже береді.
2. **Бірге әрекет жасау.** Бала бір нәрсені жасағысы келмегенде, онымен бірге жасау жұмысты жеңілдетеді. Балалар анасымен тіс тазалағанды, ойыншықтарды, үстелдің үстін жинағанды жақсы көреді. Сондықтан үйрету процесінде барынша шыдамдылық танытсаңыз, нәтижес көп күттірмейді. Немесе жарыс ұйымдастыруға болады. Мысалы, кім бірінші бітіреді деген сияқты қызықтыру.
3. **Ертегі немесе ойынды қолдану.** Баланың тілі шығып, ертегіні түсіне бастаған кезде оны қызықтыру оңай болады. Мысалы, ертегі желісі бойынша ойын құрастырып, қызығушылығын оята аласыз. Кішкене қиялыңызға ерік беріп, баланың деңгейіне түсіп, түрлі дүниелер ойлап табуға тырысыңыз.

Баланы қызықтырудың жолдары көп. Және олар өте қарапайым. «Сыйлық берем», «құпия айтам» деген сияқты мотивация беруге болады. Мысалы, мынаны жасасаң, сыйлық аласың. Сыйлық ретінде қолыңызда бар нәрсені беруге болады. Мысалы, моншақ, тиын салғыш немесе басқа зат. Далаға шығару үшін пошта жәшігін тексереміз. Сиқыршы, қоян немесе әжең т.б. не салып қойды екен бірге тексерейікші деген сияқты дүниелерді ойластыруға болады.

Бір құпия айтамын деген әдіс. «Аяқ киімдерді жинайық, содан кейін құлағыңа бір сиқырлы құпия айтамын». Ол құпия шкафта бір затты тығып қойғаныңыз туралы болуы мүмкін.

Әрине, бала өскен сайын сіздің қызықтыру тәсілдеріңіз, мотивацияңыз өзгеріп, түрленіп отырады. Құрылымы да күрделене түседі. Бірақ квест жасап, баланы қызықтырған ата-ананы әлі көрмедім.

Көп ата-ана олардың мотивациясы балаға әсер етпейді деп шағымданады. Өйткені олар мынандай қателіктер жібереді:

Егер сіз мақсаттың маңыздылығын дұрыс есептемесеңіз, ол нәтиже бермейді.

Бала өз жасына сай нәтижені көз алдына елестете алмаса, оған мотивация әсер етпейді.

Егер бала бір нәрсемен айналысып жатса, мотивация бермес бұрын, оның сізді тыңдап тұрғанына көз жеткізуіңіз керек.

Егер мотивацияңыздан ешқандай нәтиже шықпаса да, көңіліңізді түсірмеңіз! Бала бәрін бірден жасай салатын робот емес. Теорияны тәжірбиеде қолданғанда қателіктер болады. Сондықтан шаршамаңыз, балаға мотивация берудің жолын іздеңіз, жаттығыңыз!

**№3 Көмек. Қорқытпас бұрын мақтау арқылы ынталандырыңыз**

Қорқыту арқылы мотивация беру бізге балалық кезімізден, мектептен, отбасымыздан таныс. Бізді бірдеңе істемей қойсақ, тіл алмасақ «таяқ жейсің», «алып аламын», «бармайсың» деп қорқытатын. Мен балаларыма бұл әдісті қолданбаймын деп уәде береміз. Бірақ осы әдіске басқа ештеңе ойлап таба алмағандықтан қайтып келеміз.

Иә, бәріміз адамбыз. Айтқан сөзімізде кейде тұра алмаймыз. Бірақ есіңізде болсын, қорқыту әрқашан негативті реакция; қорқыныш пен ашу тудырады. Әрине алдап, мақтап бірдеңе ойлап тапқаннан, қорқыту өте оңай.

Бірақ баланы қолдап, үйреткеннен гөрі қорқыту, айқайлау өте әділетсіз әрекет. Біз жол көрсетуші, үлгі болудың орнына көбіне қысым көрсетіп, сынап жатамыз. Балаға ештеңе түсіндірместен өзің шешім шығар деп жалғыз қалдырамыз. Оның түк түсінбейтін бала екеніне өкпелейміз.

Жазалау – тез әрекет жасататын амал болғанмен, баладан қалағаныңызды жасатуға қауіпсіз жол емес. Өйткені жаман нәрсені тез үйренеді, ал баланың бойына жақсы қасиеттерді сіңіру шыдамдылықты, ұзақ уақытты талап етеді. Сондықтан баланы тек жақсылыққа үйретіп, мотивация беру маңызды.

Жазалаудың тағы бір негативті жағы бар.

**№3 қателік. Баланың өзі қаламайтын әрекетіне көбірек мән беру**

Біз балаға ұрысып, айқайлап, жазалап, сынағанда өте маңызды заңдылықты ұмытып кетеміз. Ол қандай заңдылық дерсіз.

Біз неге ерекше көңіл бөлеміз, сол көбейе береді.

Ұрысу тез нәтиже береді: айқайлап жіберсек, бала жасап жатқан нәрсенін қоя салады. Бірақ бұл уақытша әсер етеді. Айқаулау арқылы біз баланың негативті қылығын көбейтеміз. Оның самооценкасын түсіреміз және «жаман бала» екенін есіне саламыз.

Ал ұзақ мерзімді жетістікке жету үшін анасы баласын үйретуі керек. Ол үшін баланың алдында өзіңізді қалай ұстауыңыз керек және нақты қандай әрекеттер жасайтыныңызды білуіңіз қажет.

**№2 Баланы өзін қалай ұстау керектігін үйретудің орнына орынсыз мақтау**

Қазіргі таңда егер бала жаман қылық көрсетсе, оған ата-ананың мейірімі мен махаббаты жетіспейді деген пікір бар. Баласы тіл алмаса, ата-ана өзін кінәлі сезініп жатады. Былай қарасаң дұрыс сияқты. Махаббатқа бөленген бала бақытты боп өседі. Бірақ оның екінші жағы бар.

Біріншіден, баланы мақтай бергеннен анасы оның қиын жағдайда өзін қалай ұстау керегін үйретпейді. Анасына бұл қалыпты болса, баланың болашағы үшін үйрету қажет.

Екіншіден, баланың айтқанына көну арқылы анасы оған кез келген қылығын кешіре алатынын білдіреді. Біресе ұрысады, біресе мақтайды.

**№4 Көмек. Қалаған нәтижеге жету үшін жанама және ойын мотивациясын қолданыңыз.**

Жанама мотивация – бұл айқай-шу кезінде, бала ашуланғанда анасының сөзін тыңдағысы келмеген жағдайда өзіңнің талабыңды жұмсақ қып жеткізу. Бала сіздің айтқаныңызды жасағысы келмеген жағдайда осы әдіс көмектеседі.

Анасы кішкентай қызының бауырын жақсы қабылдауына барын салады. Оны енді бауырына үлгі болатын ерекше адам ғып мотивация береді. Сол кезде балалар бір-бірімен жақсы қарым-қатынаста болады.

Анасы осылайша балалардың арасын жақындастырады. Үлкені үйретеді, кішісі үйренгісі келеді.

Кішкентай қызы арқылы үлкеніне мотивация береді. Бұл әдіс бірден бұйрықпен айта салғаннан гөрі жақсы жұмыс істейді. Жанама әсер етуде қысым көрсету болмайды. Сол кезде бала өзін қажет сезінеді. Тек анасы емес басқа адамдардың алдында өзінің жақсы қабілетін көрсетуге тырысатын болады.

Конфликт кезінде жақсы мінез-құлықты қалай қалыптастыруға болады?

1. Балаларыңыздың қандай болғанын қалайсыз? Өзіңіз үшін анықтап алыңыз.
2. Олар өздерін қай кезде дұрыс ұстамайды. Ойланып көріңіз.
3. Жанама және ойын түрінде мотивация қолданыңыз. Ол үшін үйдегі жансыз заттарды немесе үй жануарларын процеске араластырыңыз. Мысалы, тіс пасты балаңыздың аузын ашуын өтінеді. Шұлық мені ки дейді, кітаптар – сөреге қоюын сұрайды.

Ойын түрінде жүргізгенде сіз баланың тілімен сөйлейтін боласыз. Сонда бала сізді естиді. Қызығады. Тыңдайды.

Егер балаңыз үлкенірек болса, қиынырақ жанама мотивация ойластырасыз. Өзін жақсы ұстағаны үшін бонус беруіңіз мүмкін. Оның жетістігіне сіз, әкесі, көршінің баласы қалай мақтанар едіңіздер. Оның бойындағы қандай қабілеті өзіне сендімділік сыйлайды. Сыныпта қандай жетістікке жетеді?

Үйде жүргенде де позитивті әрекеттер жасаңыз. Егер осы жұмысты жасасақ, саған ұнайтын іспен айналысамыз. Сондықтан күнделікті істерді әдетке айналдырып, мотивация беруден шаршамаңыз.

**№2 Балада қажетті мінез-құлықты қалыптастыру үшін «аванс» белгілеңіз**

Бала өзін жақсы ұстау үшін оған қажетті мінез-құлықты қалыптастыру қажет. Ол үшін өзіңіз үлгі болуыңыз керек. Сонда кез келген жағдайда балада өзін жақсы ұстағанын білетін болады.

Мысалмен түсіндіріп көрейін: алдымен анасы баласына «аванс» беріп, үлкен аға болудың жақсы жақтарын көрсетеді. Баласы жаман қылық көрсетсе де, оның қамқор аға екенін айтып, сенгізеді.

Нәтижесінде не болады? Біріншіден, анасы баласының негативті қылық көрсетуінің алдын алады. Екіншіден, балаға бағыт-бағдар береді, ой салады.

Анасы үлкен ұлы екі қарындасына үлгі болғысы келетіндей мотивация береді. Өйткені үлкен болу өте керемет. Оған бала сенеді, сондай болуға тырысады.

Әрине, мотивация – панацея емес! Баланың аты бала. Ол өзіне сізге ұнайтын да , ұнамайтын да қылық көрсетеді. Ол өзіне ұнайтын іс басқаларға ұнамаса да жасайды. Үлкендер де солай жасайды ғой? Слай емес пе?

Сондықтан өзімізге, баламызға түсіністікпен қарайық. Өзімізді түсінгенде баланы да түсінетін боламыз. Оның теріс қылықтарына да мотивация бере алуымыз керекф. Ал енді жаттығуға кірісейік. Үй жұмысын жақсылап орындап, есеп беруге дайындалыңыздар.