**5-сабақ «Сөздер жеткіліксіз болған кезде»**

**№ 4 Практикалық тапсырма**

Сіздер баланы дұрыс мақтауды, оған тапсырма орындауға, жақсы әдет қалыптастыруға мотивация беруді үйрендіңіздер. Бірақ кейбір жағдайда мұның өзі аз сияқты біртүрлі сезім болады. Менде сіздерге дәл осындай кезде қажет болатын нақты құралдар бар.

Балаға тәрбие берудің бір тармағы «сөзден әрекетке» туралы айтқым кеп тұр. Бала тілі шықпай тұрып-ақ, сөздің мағынасы мен ойын әрекет, қимыл-қозғалысқа қарап түсінеді.

Біз «су» дейміз де баланың қолын кранның астына қоямыз. «Әке» дейміз де, күйеуімізді көрсетеміз. «Берші» деп балаға қолымызды созамыз. Егер түсінсе, қолындағысын береді. Бала сөздің ар жағында қандай әрекет пен заттар тұрғанын біледі.

Кейірінек бала сөздің мағынасын түсінгенде, сөз бен әрекеттің мағынасы өзгермейді, өйткені біз іс-әрекет арқылы сөзді қабылдауды үйретеміз.

Жұмысыңыздағы директердің әрекетін есіңізге түсіріңізші. Директор отчет тапсыру немесе маңызды реформа жасау керек деп нақты тапсырма бермесе, тапсыратын күнін белгілемесе қызметкерлер әрекет жасамайды ғой. Оның сөзі сол айтылған жерде қалады. Ал егер ол шынымен кіріссе, әрқайсысына нақты тапсырма берсе, қызметкерлері бірден жұмысқа кіріседі.

Тәрбиеде де тура сол сияқты. Егер сіздің тапсырмаңыз бен өтінішіңіздің арғы жағында нақты әрекетке шақыру болмаса, бала ештеңе жасағысы келмейді. Тек анасы ашуланған кезде ғана тапсырмасының маңызды екенін түсінеді.

Осы жерде мынандай жағдай болады: анасы жай дауыспен айтқанда, бала естімейді. Ал айқайлаған кезде бірден реакция береді. Бұл жерде мәселе баланың қыңыр мінезінде емес, мәселе қарапайым қателікте!

**№1 Қателік. Сөз бен істің сәйкес келмеуі: сөзі мен ісі екітүрлі**

Бірінші сабақтағы жағдайды еске түсірейік. Сәуле дұрыс жасады: нақты нұсқаулық берді, маңызын түсіндірді, кішкентай қадамдарға бөлді және дұрыс орындағаны үшін Айшаны мақтады.

Бірақ бұл әрекетінің өзі неге көңілге қонымсыз болды? Неге баласы ойыншықтардың бәрін жинамады?

Өйткені әрекет сөзден кейін жасалады. Егер бұл жағдайға мұқият қарайтын болсақ, берілген тапсырма нақты әрекеттермен пысықталмаған, сол себептен орындалмайды. Біз көбіне сөзге қарағанда тәжірбиеге көп сенеміз.

Егер фактіге оралсақ, Айша қанша уақыт жалғыз қалғанына назар аудару керек.

Анасы қызының жинауды бастады ма, ары қарай өзі аяқтайды деп ойлады. Нәтижесінде нұсқаулық пен орындау арасы ұзап кетеді. Былай қарасаң, аса маңызды нәрсе емес сияқты көрінуі мүмкін. Бірақ бұл үлкен қателік!

Егер біз айтқанымызды жасайтын іспен бекітпесек, екеуінің арасында келіспеушілік пайда болады. Балаға сөзбен басқа нәрсені түсіндірсек, ал әрекетпен басқа дүниені меңзейміз. Өзіңіз ойлап көріңіз: анасы қанша жерден айтса да, оны орындай ма орындамай ма ол баланың өз еркінде. Жасағысы келсе жасайды, жасағысы келмесе өзі біледі. Айша да басқа балалар сияқты ойыншықтармен ойнағысы келді, бірақ жинағысы келмеді.

Балаға бір әрекетті жасатудың аяғы қейде қолды бір сілтеумен аяқталуы мүмкін. Немесе нұсқаулықтан бас тарту. («Көндіре алмаймын, енд не істеймін?» ) Соңғы жұмыс істейтін мүмкіндік – айқайлау немесе қағып жіберу.

Мұндай жағдайда не істеу керек? Сіздің сөзіңіз бен баланың оған сай әрекет жасауының арасындағы уақыт маңызды роль ойнайды.

**№ 1 Көмек. Сөздің күшін арттыру үшін**

Кейде балаға сіздің тапсырмаңызды немесе өтінішіңізді орындау үшін бір рет айту жеткіліксіз. Осындай кезде сөзіңіздің бірден іске көшуіне қалай әсер етуге болады?

Біріншіден, уақытты қадағалаңыз. Мен мұны «1 минут ережесі» деп атаймын. Егер сіз берген тапсырманы бала бір минуттың ішінде орындамаса, онда бұл жағдайда сіз балаға көмектесуіңіз керек.

Неге 1 минутта? Өйткені егер сөз бен әрекеттің арасы бір минуттан көп болса, сөзіңіздің құндылығы жоғалып, жай бір шу сияқты боп қалады. Сіз нақты әрекетсіз балаға менің айтқанымды жасамай-ақ қоюға болады немесе оны жасауға міндетті емессің дегендей ой саласыз.

Екіншіден, сіздің сөзіңізден кейін бала реакция білдіруден бөлек, әрекетке бірден көшетіндей стимул беріңіз. Ол үшін іс-қимыл, мимикамен көмек беріңіз. Бұл өте қарапайым, бірақ жұмыс жасайтын тәсіл. Көбіне бұны ата-аналар тәжірбиелерінің аздығы мен баланы қорқытып алам ба деп қолданбайды.

Бұл дұрыс емес. Өйткені бала мен ананың арасында қимыл-қозғалыстық байланыс болуы заңдылық.

Қимыл-қозғалыспен көмектесу деген не? Оған не кіреді:

Сөзді бекітетін дене қимылы (жест). Мысалы, машинаны былай алып таста дегенде, анасы қолымен көрсетеді немесе қолына алады.

Баланың денесін қажетті бағытқа бағыттау. Иегінен ұстап басқа жаққа бұру, арқасынан алдына қарату, қажетті жерге алып келу

«Қолма қол» техникасы. Баланың қолынан ұстап ойыншықты жинату.

Осы әдістерді бүгін қолданып көрсеңіздер, сөздеріңізге күш беретінін байқайсыздар.

**№2 Қателік. Тапсырманы орындағанда ата-ана бақылауының жетіспеуі**

Көбіне ата-ана балаға тапырма беріп кетіп қалады. Неге?

Өйткені олар бақылаушы болғысы келмейді.

Екіншілері, бала өзі үйренуі керек деп есептейді.

Үшіншілері, балаға көмектессек, ол ешқашан өз еркімен бір нәрсеге істей алмайтын болады деп ойлайды. Төртіншілері, менің сөзім заң, өзі үйрені керек деп, балаға бірінші үйрету керегін ойламайды.

Ал балаларда пайдалы дағды, әдет қалай дамиды, сол талқылайық.

**1-қадам.** Алдымен балаға айту және көрсету керек

**2-қадам.** Қайталау

**3-қадам.** Баланың бірінші рет жасағаны дұрыс шықпай, қателесуі әбден мүмкін.Оны түзетіп, мақтау керек.

Осы 1-3 қадамды бірнеше рет қайталаймыз. Бала жүз рет қателеседі, 101 рет дұрыс жасауы мүмкін, бірақ қателесуі де ғажап емес.

Байқағандарыңыздай, қабілет, дағды автоматты түрде жасалынуы үшін өте ұзақ уақыт үйретіп, қатесін түзеп отыру керек болады. Сондықтан ата-ана осы сәтте баланың жанында болып, оны міндетті түрде қадағалауы керек!

Қанша уақыт бақылауымыз керек? Бала сонда өз еркімен ештеңе жасай алмай ма дерсіз. Жоқ, олай емес. Сіздің баланы бақылауыңыз оның тәуелсіз болуына байланысты өзгеріп отырады. Бұл сұраққа біз әлі ораламыз.

**№2 Көмек. Бала өз бетімен айтқанды орындап үйренгенше, оны бақылаңыз**

Сіздер балаға пайдалы әдет пен дағдыны үйретудің маңыздылығын түсіндіңіздер. Енді оны қалай дұрыс қолдану керектігі жөнінде айтайық.

Осы күнге дейін оқығандарыңызды қолданыңыздар:

Баланы алаңдататын дүниелерді алып тастап, назары тек тапсырмада болатындай жағдай жасаңыз;

Нұсқаулықты нақты және сенімді түрде беріңіз;

Қажет жерде іс-қимылмен көмек беріңіз;

Бала әрекетке көшкенде мотивация беріп, мақтаңыз.

Бала тапсырманы толық түсініп, жасай бастағанда бақылауды азайтыңыз. Бірақ көз қырыңызды салып қоюды ұмытпаңыз.

Олар көбіне тапсырманы тыңғылықты орындамайды. Бала басқа нәрсемен алданып кетуі немесе қателесуі мүмкін. Осы кезде сіз қадағалауыңыз қажет. Балаға тапсырманы орындауға және қатесін түзетуге көмектесіңіз.

Бұл процесс бір жағынан биге ұқсайды. Екеуіңіз кезек-кезек қадам жасайсыздар:

Балаға қимылды көрсетесіз, ол сізден көргенін қайталайды;

Одан кейін белсенділік таныта бастағанда, сіз басыласыз. Жай ғана сыртынан бақылап тұрасыз;

Баланың белсенділігі төмендегенде, басқа нәрсемен шұғылданып кеткенде немесе қателескенде, сіз тапсырманы есіне саласыз, орындауына көмектесесіз т.б.

Бұл жерде сізге оңай болмайды. Баланың басқа нәрсеге алаңдап, тапсырманы орындағысы келмегенін көргенде, өзіңізді кінәлайсыз. Сіз бала әдейі жасап тұр немесе мүлдем ештеңе жасағысы келмейді деп ойлауыңыз мүмкін.

Бұлай қабылдасаңыз, балаға бірден ашуланып, айқайлағыңыз келеді. Өйткені сіз баладан көп нәрсе күтесіз. Қызым немесе ұлым барлығын өздері жасау керек деп өзіңізді сендіріп қойғансыз.

Әрине, физикалық тұрғыдан олар бәрін жасай алады. Бірақ өзін бақылау мен басқару, мотивация мен автоматизацияға келгенде тапсырманы басынан аяғына дейін орындауға қабілеттері, шамалары келмеуі мүмкін.

Байқасаңыз, бала тұрмақ үлкендердің өзінде мұндай проблемалар болып тұрады. Біз де жоспарымыздан ауытқып кетеміз немесе жасамай қолды бір сілтейтін кездер де болады. Кейде өзімізді қинап жасаймыз. Өкінішке қарай ма, әлде қуанышқа орай ма, ондай қабілет балада да дамымауы мүмкін.

Бала анасының көмегіне, қолдауына зәру болғанда, аналар сын айтып, мін тағып қателік жасап жатады.

Сол кезде мынандай заңдылық іске қосылады: «біз қаламайтын әдеттерді айта бергеннен, ол көбейе береді». Және баланың тапсырманы орындауға негативті көзқарасы дамиды. Сіздің сөзіңізді ести сала қарсы шығады, еркелейді, жасағысы келмейді. Орындамақ түгілі!

Бұл жағдайда не істеу керек?

Бала басқа нәрсемен айналысып кетсе көңіліңізді түсірмеңіз. Адекватты түрде қабылдап үйреніңіз. Оны балаға көмектесу, бақылауды күшейту керек деген дабыл деп қабылдаңыз.

Ол қалай көрініс табу керек? Сіздің бақылауыңыз қолдау мен басқаруда болуы қажет. Әрине, айқайлап, теріс бұрылып кетіп қалу оңай. Бірақ балаңыз сіздің айтқаныңызды тыңдап, сыйласын десеңіз, басқа жолды таңдауыңыз керек.

Нұсқаулықты қайтадан беру;

Нақтылау;

Қажет болса іс-қимылды қолдану

Сіздің көмегіңізден кейін балада нәтиже болса, міндетті түрде мақтау.

Осыларды жасасаңыз, өкінбейсіз! Кішкене шыдамдылық танытып, ақылдырақ болыңыз. Сонда балаңызбен мақтанатын боласыз. Қарым-қатынастарыңыз жақсарады, сенімділік артады.

Әрине, осылай болғанын әр ата-ана қалайды. Бірақ кейде баламыз тапсырманы тыңғылықты орындаудың орнына, басымызды қатырып, ашуландырады ғой. Сол кезде не істеуіміз керек? Айқайлап, көндіріп немесе ашуланып тұрсақ та шыдауымыз қажет пе? Қане, осыны талқылап көрейік.

**№3 қателік. Тапсырмаға қатысы жоқ әрекеттер мен әңгімелерді қолдау**

Кейде нұқсаулық та, мотивация да, мақтау да көмектеспейтін жағдай болады. Мысалы, жылап, көнбей тұрған баланы ұйықтату, тамақ жегізу, жасағысы келмейтін нәрсені күштеп жасату. Мысалы, үй тапсырмасын.

Осындай кезде бала әртүрлі себептерге байланысты шаршап, ерегесіп, қырсығып сіздің өтінішіңізді орындамауы мүмкін.

Біз осыны көре тұра, әр кезде әртүрлі әрекет жасаймыз. Жарайды, кішкене мультфильм көрсін, ойнай тұрсын, ішсін, жесін деп, барлық қалауына ерік беріп, ӨЗІ басылады деп ойлаймыз.

Бұл жерде қандай қателік бар? Бала өзі қояды деп бар жауапкершілікке итере салу.

Естеріңізде болса, кішкентай балалардың өздігінен тынышталып, өз қалауынан бас тартуы әлі қалыптаспаған. Үлкенірек балалар ұйымдастыру жағын жасай алады, бірақ оларда мотивациямен проблема болуы мүмкін.

Бала қиын нәрсені жасағысы келмейді. Оның ішкі қарсылығын тежеп, ойын жинақтауға жетекші немесе көшбасшы (лидер) керек.

Қалай дегенмен, балаға кез келген жағдайда көмек қажет. Ал ата-ана тапсырмаға қатысы жоқ өтініші мен сөзін қолдау арқылы оған кедергі келтіреді.

Ол қалай көрініс табады?

Тәжіриебенің жоқтығы немесе өзіңе сенбеу: мүмкін мен баламды толық білмеймін және түсінбеймін. Ал оған шынымен көп уақыт керек шығар?

Егер мен бас тартсам, оны ренжітіп алмаймын ба?

Ол өкпелеп, истерика көтеріп жүрсе, жағдай одан сайын нашарлай ма?

Егер балаңызды жақсы білсеңіз, бұл қорқыныштар түкке тұрмайды. Сондықтан өзіңізге және тәжірбиеңізге көбірек сеніңіз. Балаңыздың қай кезде көмекке зәру екенін, ал қай кезде еркелеп тұрғанын сіз жақсы білесіз. Егер оны бақыламасаңыз, нені жасай алады, ал нені жасай алмайтынын сізден артық ешкім білмейді.

Мен түсініп тұрмын. Сіз балаңызды үнемі бақылап отырсаңыз, ол өздігімен шешім қабылдай алатын тәуелсіз адам бола алмайды деп қорқасыз.

Бірақ бұл жерде логика басқаша!

Бала «қателескен» кезде көмек бермесеңіз, оның жетістікке жетуіне кедергі жасайсыз. Сәтсіздіктер, ұрыс, конфликты мотивация мен өзіңе деген сенімді жоғалтады, Баланың өзіне деген сенімі мен жетістікке жеткізетін тәжірибесі күн сайын өседі. Ал жетістікке мотивация беретін тек жетістік. Бала өскен сайын сіздің бақылауыңыз азая береді. (егер сіз тым беріліп кетпесеңіз). Ал мотивация үнемі керек.

**Маңызды ескерту!** Назар аударыңыз, көмек беру, қадағалу баланың орнына тапсырма орындау емес. Балаға көмектесу үшін тапсырмаға тағы да назар аударып, көңілін көтеріп, оны дұрыс жасау үшін мотивация беру керек. Әрине, кейбір әрекеттерді баланың жасына, жағдайға байланысты бірге жасауларыңыз мүмкін. Бірақ сіздің бақылауыңыздың негізгі мәні баланың бір істі басынан аяғына дейін жеткізіп, жетістікке жеткізу.

**№3 Көмек. Нұсқаудың орындалуына кедергі келтіретін әрекеттерді кесіп өту**

Бала сізге қажет емес әңгімелер айтса, тым белсенді болса не істеу керек?

Жауап түсінікті, бірақ оны жүзеге асыру оңай болмаса да.

Қажет емес, орынсыз іс-әрекеттерді дер кезінде тоқтау керек. Баланың айтқанына көніп, сізді басқаруына жол бермеңіз. Осындай кезде ата-аналарда белгілі бір қиындық туындайды.

Оны қалай жасау керек?

1. Балаға қазір олай жасауға болмайтынын ескерту.
2. Нені жасауға болады және жасау керек екенін айту

Бәрі түсінікті, бірақ бала тыңдамайды ғой дерсіз. Әрине, егер сіз сөзіңіз бен әрекетіңізді байланыстырып алмасаңыз.

Оны жасау үшін біліміңізді қолданыңыз: іс-қимылмен көмек беріңіз. Бала тұрып кетсе, жатқызыңыз. Егер айналып жүрсе, тоқтатыңыз. Көрпесін ашып тастаса, жамылдырыңыз. Егер тіл алмай, есіңізді шығарса, белгілі бір уақыт ешқайда жібермей ұстап тұрыңыз. Және нұсқаулықты қайталаңыз: жат, қырыңмен жатып көзіңді жұм. Дәл қазір сізге кедергі келтіріп тұрған әрекеттерін қатал және жедел түрде тоқтатып тастаңыз.

Тағы да мысалдар.

Егер бала әңгімелесуді бастаса, қазір сөйлесіп отыратын уақыт емес екенін айтып, оны нақты және сенімді түрде бөлсіңіз.

Егер көнбей секіріп, қашып мазаңызды алса, оның орналасқан жерін бақылаңыз. Мысалы, бала тыныш отыра алмай орындығынан тұра берсе, оны бір жағынан кереге, екінші жағынан өзіңізге тіреп қойыңыз.

Егер бала қолына бір зат алып, сонымен алданса, қазір бұлай жасайтын уақыт емес деп (сөзбен) түсіндіріңіз. Қолыңызбен тоқтатып (әрекетпен), тапсырманы есіне түсіріңіз.

Бұл дегеніміз, сіз балаға «жоқ, болмайды» деп нақты айтуыңыз керек. Әрине, «жаман ана» болу қорқынышты, бірақ біз баланы кейбір дүниелерден шектеп, қажетті бағытқа бақыттамасақ, сау әрі бақытты бала тәрбиелеуіміз қиын болады.

**№4 Қателік. Әрекеттің бағдарламасы жоқ немесе оны жүзеге асыруға қабілетсіз**

Балалар психологиясының ерекшеліктеріне қайта ораламыз. Олар әлі уақытты жоспарлауды білмейді, болмайтын қалауларына алданады, қазір жасайтын әрекетінің болашақтағы маңыздылығын түсіне бермейді. Кішкентай тұрмақ, ересек балалардың өзі қазір нәтиже беретін іспен ғана айналысқысы келеді. Ұзақ мерзімді перспективасы бар дүниеге аса қызыға қоймайды.

Соған қарамастан, әр тұрмыстық тапсырманың орындалу реті бар. Яғни, қадам-қадам бойынша жасау керек.

Неге балаларға осыны жасау қиын?

Біріншіден, баланың жасына байланысты тапсырманың маңыздылығы тұрмақ, әр қадамын есіне сақтау қиындық туғызады.

Екіншіден, бұл балаға қызықсыз әрекет болғандықтан, оны жасауға ешқандай мотивация болмайды.

Осы жағдайларды ескере отырып, баланың өз бетімен, өз еркімен әрекет жасай қоймайтынын түсінуге болады. Бірақ ата-аналар, баласына қызықсыз болса да, тапсырманы ерекше ықыласпен орындаса деп армандайды.

Ата-аналардың өзінде әрекет ететін нақты бағдарлама жоқ болмағанда жағдай қиындайды. Олар алдын ала дайындаудың орнына, сол сәттегі мүмкіндіктерге байланысты шешім қабылдайды.

Мысалы, Сәуленің анасы баласының әңгімесіне назар аударып отырып қалады. Ал Мирас ұйықтауға дайындалу керек. Кейде ата-ана болмашы нәрсеге алданып, дәл қазіргі жағдайға қатысы жоқ әрекет жасауға өздері себепкер болады да, баладан ұйымдастырушылық пен жинақылықты талап етеді.

**№2 Көмек. Әрекеттің нақты бағдарламасын жасаңыз**

Тағы да қайталаймын. Егер ересек адам уақытын дұрыс ұйымдастыра алмаса, кішкентай баладан ештеңе күтпесін.

Бұл жағдайды қалай өзгертуге болады?

1-қадам. Бала қандай тапсырманы орындауға қиналады? Оны тіл алмаған қылығына қарай білуге болады. Әдетте, бала қолынан бір нәрсе келмегенде немесе қиналып жасағанда осындай мінез-құлық көрсетеді.

2-қадам. Ол қандай қадамдар жасағанда қиналады. Нақты нені жасай алмайды? Соған мән беріңіз.

3-қадам. Осы қадамға ерекше назар аударып, балаға көмектесіңіз.

Егер түсінбесе, нұқсаулықты бөліп тастаңыз;

Іші пысып кетсе, ойын қосыңыз немесе жанама мотивация қосыңыз;

Қарсылық көрсетсе, іс-қимыл (телесные подсказки) әрекет қосыңыз.

Баланың кез келген ынтасына, өзіңіз қалайтын әрекетіне қарай мақтап, бекітіп, стимул беру керек екенін айтпасам да білесіз деп ойлаймын.

Мысалы, бала ұйықтайтын уақытта белсенді болмауы керек. Сіз бұл кезде баланы басқаруыңыз керек. Егер бала тіл алмаса, бұл әрекетін түзеуге көмектесіңіз. Бұл жағдайда қалай дегенмен, балаға біраз нәрсені жасауға тыйым салуға тура келеді.

Ата-аналар көп жағдайда балаға тыйым салуға қорқады. Бірақ бұл процесс қалай болатынын есімізге түсіріп көрейікші. Емшек еметін балалар, аналары құшақтаған кезде тынышталады. Ересек балалар да жеке шекара болғанын қалайды. Олар өздерін сол кезде қорғалған, комфортта сезінеді. Бұл шектеулер баланың үлкен өмірге әлі дайын емес екенін білдіреді.

**Эпилог**

Міне, біздің соңғы сабағымыз да аяқталды.

Балалардың құпия психологиясын білуге бұл сабақ жеткіліксіз. Бұл білімді бірден тәжірбиеге айналдырып, шыңдау керек. Сіздер балаға дұрыс тәрбие беруге **дұрыс фундамент** құйдыңыздар!

Егер бұл білімді бала тәрбиесінде күнделікті қадам-қадам бойынша енгізсеңіздер, үлкен көмегін тигізеді. Дағды қалай қалыптасады? 100 рет қателесіп, 101 рет қана дұрыс болатынын ұмытпаңыздар!

Міндетті түрде бәрі орындалады. Сіздер осы сабаққа балаларыңызбен қарым-қатынастарыңыз жақсарту үшін қатыстыңыздар. Яғни өзгеруге дайынсыздар!

Сәттілік тілеймін!