**2-сабақ. Бала есту үшін қалай сөйлесу керек?**

**№2 Практикалық тапсырма**

Бала сіздің айқаныңызға құлақ түріп тыңдауы үшін баланың психологиясын білу керек.

1-10 жас аралығындағы балалардың өсуі мен өзін-өзі басқара алуы жасөспірім жасқа дейін дамиды. Олардың сезімдерін, іс-әрекеттерін бақылай алуы, ойлау деңгейлері әлі де қалыптасу үстінде деген сөз.

Әрине, 10 жасқа дейінгі баланың өзін-өзі бақылауы жоғары деңгейде дамиды. Бірақ баланың аты бала болғандықтан алдына біздің тарапымыздан бақылау мен көмек керек.

Неге? Өйкені балалық албырттық (импульсивность) деген түсінік бар. Бала ойынға немесе басқа бір дүниеге алданып, көңіл бөліп, тапсырманы немесе алға қойған мақсатын ұмытып кетуі мүмкін.

Мысалы, қазір сіз осы мәтінді оқып отырып, ойыңыз бөлініп кетпей немесе басқа бір іспен айналысып кетпеу үшін не істейсіз? Ештеңені ойламауға тырысып, барлық фокусты осы мәтінді оқып шығуға бағыттайсыз.

Бірақ қанша жерден ештеңе ойламаймын дегеннің өзінде басқа нәрсені ойлап қоясыз.

Балада да осындай жағдай болады. Бірақ ересектерге қарағанда олар:

Ненің маңызды екенін, нені кейінге ысырып қоюды білмейді;

Бөгде ойлар мен бәр сәттік қалауын тоқтата алады;

Мақсатын ұмытпайды;

Бала ойын ойнағанда немесе мультфильм көргенде ата-анасын естімеуі мүмкін. Бұл жағдайды сен суда жүзіп жүргенде, жағада біреу шақырып тұрғанмен тең деуге болады.

Сондықтан образбен айтқанда, баламен сөйлесу үшін оны алдымен «судан шығарып алу керек».

Егер сіздің өтінішіңіз балаға жағымсыз, оған ұнамайтын тақырыпта болса, оның сізді естуі, тыңдау қабілеті екі есе төмендейді. Сол себепті баламен сөйлесу үшін, ойыңдағыны жеткізу үшін де біраз күш жұмсау керек болады.

Ата-аналар көп жағдайда балаға бір сөзді 1000 рет айтамыз деп ренжиді. Олар мультфильм мен ойынға берілген баладан анасының айтқанын, өтінішін екі етпей орындау үшін барлық өзіне ұнайтын істен бас тартып, тек менің тапсырмамды орындаса екен дейді.

Өздеріңіз түсініп тұрғандай, бұлай үміттенуге болмайды. Сіздің айтқаныңызды екі етпей орындауы үшін тәртіпті баланың өзіне көмек беру керек.

**№1 Қателік.**

**Кедергі жасайтын дүниеден аластату**

Балаға тапсырма бермес үшін оған кедергі келтіретін, назарын аударатын заттардан алыстату керек. Сол кезде ғана сіздің айтқаныңызды еститін болады. Бәрімізге белгілі жағдай болса да, ата-аналар балаларымен теледидар қосылып тұрғанда немесе олар беріліп ойнап жатқанда сөйлесе береді.

**№1 Көмек. Баланың назарын аударатын барлық затты алып тастаңыз!**

Ең бірінші қажет емес дыбыстық және визуалды кедергілерді алып тастаймыз. Гаджетті өзіңіз өшіріп тастайсыз немесе балаңыздың өшіруін талап етесіз. Ойынға да қатысты осылай айтасыз: «Тоқтатта, маған қара!».

Ары қарай ештеңе айтпаңыз, алдымен мынаған көз жеткізіңіз:

Баланың қолы бос;

Екі көзін сізден алмай тыңдап тұр;

Егер бала сіздің айтқаныңызды түсінгенін білгіңіз келсе, ол сіздің сөзіңізді қайталай алуы керек. Сондықтан баланың бар назары сізде болғанда ғана сөйлесіңіз. Ол үшін балаға көмектесіп жіберу керек.

Тағы бір маңызды мәселе. Кейде ата-аналар баласы бір айтқаннан ұғып алса екен дейді. Бірақ өздері басқа жұмыспен айналысып жүріп немесе телефонмен сөйлесіп тұрып түсіндіреді. Олай істеуге болмайды! Бар назарыңыз балада болса, жарты мәселе шешілді деп ойлаңыз.

**№2 Қателік. Уақытында орындата алмағанды кейінге қалдыру**

Ата-ана мен бала арасында мынандай жағдай жиі болады: егер бала анасының өтінішін бірден орындамаса, анасы өз өтінішінен өзі күмәндана бастайды. Біраз уақыт үндемей жүреді немесе «мен ештеңе істей алмаймын», «сөзім жүрмейді» деп өзінен көңілі қалады. Осылайша үндемей шыдап жүре береді. Бір күні шыдамы таусылып, айқайға басады.

**№2 Көмек. Бала тыңдамайды деп нұсқаулықтан тас тартпаңыз.**

«Балам мені тыңдамайды» деп көп ата-ана шағымданады. Кейде не істерін, қандай шара қолданарын білмейді. Ештеңе жасағысы келмейді! Тіпті жасамайды дейді.

Бұл қалыпты жағдай. Бала сүйікті ісін, ойынын тастап кеткісі келмейді. Өйткені ол әлі ненің жақсы, ненің жаман екенін білмейді.

Оны тек анасы ғана біледі. Сондықтан баланың орнына шешім қабылдап, оған көмектесу керек. Ол үшін анасы өзінің сөзіне, әрекетіне сенімді болу керек. Бұл туралы алдағы тақырыпта айтамыз.

**№3 Қателік. Көндіру, сұрақтар, тік айтудың орнына өтініш жасау**

Мен білетін ата-аналардың көбі балаларына қатты айта алмайды. Өйткені бала жылайды, көнбейді деп ақырын айтады.

Тәжірбие жүзінде ойын бірден айтпаудың амалын табады.

Ата-аналар талап етудің орнына сұрайды

Пікірталасты тоқтатудың орнына көндіреді

Тұрақты ереже енгізудің орнына әр кез сылтау табады

Мұның бәрі неге әкеледі? Сол туралы толығырақ түсіндірейік.

**Сұрақтар**

Біз балаға «Енді тамақ ішеміз бе?» деп сұрақ қоямыз ба, одан дұрыс жауап күтеміз. Бірақ сұрақтың грамматикалық формасына мән беретін болсақ, балаға «иә» немесе «жоқ» деп жауап беруге болады. Сіз бұл жерде балаға «сен шешесің, сенің таңдауың болады» деген түсінікпен айтып тұрсыз. Өйткені сұрақтың өзі таңдау жасауға байланысты қойылып тұр. Көп жағдайда бала керісінше шешім қабылдайды: ұйықтамаймын, ішпеймін, киінбеймін және оқымаймын дейді. Осындай жауаптардан-ақ баланың шешім қабылдайтын «басты тұлғаға» айналғанын көруге болады. Өйткені сіз оған таңдауды беріп қойдыңыз.

**Дәлелдер**

Сіз күнделікті балаға өтініш білдіру арқылы дауласу және дәлелдеуге үйретесіз. Балалардың көп дәлел келтіріп, ата-анасын тығырықа тірейтінін де көріп жүрміз. Кей кезде ата-ана баласына не айтарын да білмей қалады. Сондықтан сіз күнделікті өмірде не істеп жатырсыз, не үшін істеп жатқаныңызды балаға түсіндіруіңіз керек. Бірақ бала білуі керек деп бәрін жайып тастамайсыз. Бала ата-анасына сенуі қажет дегендерді ғана айтамыз. Өйткені ол ата-анасының өзіне қарағанда тәжірбиесі, ақылы көп екенін мойындап, кез келген жағдайда дұрыс шешім қабылдайтынына көз жетуі керек. Ата-ана да өз кезегінде баланың әрбір ісіне жауапты екенін сезініп, аяғынан тұрып кеткенше қолдап отыруы қажет.

**Көндіру**

Көндіру мен ақталу да өзіңізге сенімсіздігіңізді білдіреді. Оның артында әлбетте, сіздің қорқыныш және өзіңізді кінәлі сезінуіңіз тұрады. Ал олар қайдан пайда болды? Ойланып көріңіз. Көп ана балама ұрыссам травма бола ма? Ашуланшақ, комплексі көп боп өсе ме деп қорқады. Себебі тәртіп пен зорлық-зомбылықты шатастырып алғанда осындай сезім болады. Керісінше, бұл баланың ішкі тәртібін дамытуға және жауапкершілікті сезініп өсуіне әсер етеді.

Өзіміздің балалық шағымызды еске түсірейікші. Тәртіпті болу үшін ата-анамыз бізді қорқытатын, керек кезде жазалайтын еді. Қатал болатын. Бізге сол кезде сезім жетіспейтін. Сондықтан балаларымызға қатал болайық десек қорқамыз.

Ал қазір қалай? Кезінде әке-шешесінен қатал тәрибе көрген қазіргі ата-аналар өте сезімталмыз. Қатал болғымыз келмейді. Мысалы, өз бетімен киіну, заттарын жинау немесе ұйықтау қиынға соғады.

Өйткені балаға сіздің «бар ұйықта», «киін» деген сөзіңіз емес, айқайлағаныңыз ұнамайды. Ал айқайлау сізге қаттылық, қаталдық жетіспейді дегенді білдіреді.

Бұл жерде мәселе балада емес, сізде. Сіздің бала күніңіздегі өкпе-реніш, травмаңыз ішіңізде қалып қалған. Олардан құтылу үшін, өзіне сенімсіз бала тәрбиелемеу үшін сізге өзіңізбен жұмыс жасау керек.

**№3 Баламен үлкен адам сияқты сөйлесіңіз**

Өзіңізді бақылаңыз. Сіз балаға қалай сөйлейсіз? Көбіне сұрақ қоясыз ба, әлде бұйырасыз ба? Мысалы: «Сен қазір тамақ ішесің бе?» немесе «Жүр, тамақ ішеміз!».

Егер сіз балаға сұрақ қойғанда даусыңыз сенімсіз шығып тұрса, сәл кідіріп, одан не талап етіп тұрғаныңызды, нақты, іскерлік дауыс ырғағымен сұраңыз.

Даусыңызда сенімсіздік болса, ойланыңыз. Айтып тұрған сөзіңізге сенімдісіз бе? Бала оны қабылдай ма? Бірден жауап бере ме? Жауап бермесе неге?

Сіз өзіне сенімсіз баланың күйінде жүрген шығарсыз? Мүмкін сізді бұл жағдайдан құтқаратын адам керек шығар? Әлде сіздің балаңыз өзіңізден үлкен сияқты көріне ме?

Жоқ, олай емес десеңіз, уайымдамаңыз. Бұл жағдайды өзгертуге болады! Терең дем алып, бірден дем шығарыңыз! Екі аяқпен нық тұрып, арқаңызды тіктеңіз!

|  |
| --- |
| Одан кейін өзіңізге: «Мен үлкенмін, ол-кішкентай. Мен басқарамын, ол артымнан ереді. Мен шешім қабылдаймын, ол маған сенеді. Менің шешімдерім ақылға сыйымды. Мен баламның болашағы үшін әрекет етемін» деп қайталаңыз. |

Егер сіз даусыңыздың жоғары, дірілдеп тұрғанын, интонацияңыз сенімсіз екенін сезсеңіз, мына әдістерді жасап көріңіз:

Даусыңызды төмендетіп, бірақ қаттырақ айтыңыз;

Даусыңызға сенімділік қосыңыз. Балаңыз сіздің айтқаныңызды бірден орындайын деп тұрғандай.

Табанды болыңыз: бала сізді бірден естімесе де берілмеңіз. Сіздің энергетикаңыз, тұрған тұрысыңыз, даусыңыз, айтқан сөзіңіз екі етпей орындалатындай, талқыланбайтындай әсер ету керек.

**№4 Қателік. Талабыңды ақтап алу**

Ата-аналар нұсқауды (талапты) өздеріне сенімсіз жеткізгенде балаға кез келген уақытта өзгеріс енгізе аласың деген үміт сыйлайды. Бала осыны жасайын дегенде ата-анасы ренжиді, ақталады, не істерін білмей қалады. Осы кезде баланы кінәлауға болмайды. Өйткені мұндай әрекет жасауға мүмкіндікті сіз бердіңіз.

Егер сіз дәл осындай жағдай болса, не істеу керек? Ата-аналар көбіне мына кеңесті естеріне түсіреді: өз сезіміңмен бөлісу керек пе немесе қатал болу керек пе?

Егер анасы баладан бір нәрсе талап ететін болса, ол өтініші маңызды деген сөз. Бұл жерде сезімді талдау мен қарым-қатынас көмектеспейді.

Оның үстіне сезім пікірталас туғызады:

Анам әлсіз деген әсер: ол баласына бұл қылығы ұнамайтынын жеткізеді, бірақ ештеңе жасай алмайды;

Балаға барлық жауапкершілікті артып қою, анасының сезімін түсіну керек, өзінің қателігін мойындау, жаман әдетін түзеу, өзін жазалап үйрену керек. Ал анасы баласының өзгерісін сырттай бақылап отыру қажет.

Әрине, идея жақсы. Бірақ бала өз бетімен осының бәрін ұйымдастыра алмаса ше? Егер бұл қолынан келсе, жеке шекараны, ережені, анасының өтінішін екі етпей орындар еді ғой. Солай емес пе?

**№4 Көмек. Егер бала түсінбесе, нұсқауды нақтылаңыз, қайталаңыз**

Балалар біз сияқты кез келген ақпаратты таңдап қабылдайды: біреуін естиді, біреуін елемейді, кейбірін есте сақтайды. Одан бөлек өзіне ұнайтын істі (ойынды, мультфильмді) аяқтамай, анасының сөзіне мән бермеуі де мүмкін. Ал кейде анасының сөзін естіп тұрса да, басқа көңілді, өзіне ұнайтын ойынмен алданып кетеді. Адам болғандықтан, дискомфорттан гөрі ләззат алатын дүние құмармыз.

Сондықтан балаңыз естігенше бір сөзді қайталай беруіңіз керек. Айтқаныңызды орындағанша!

Көп ата-ана балаларына бір сөзді 1000 рет айтатын «тотықұс» болғылары келмейді. Бірақ бала тапсырманы түсініп, орындағанша бірнеше рет қайталауыңызға тура келеді.

Кейде сіз бір емес, бірден бірнеше тапсырма беруіңіз мүмкін. Ал балалардың көбі бір уақытта тек бір тапсырманы, ары кетсе екі тапсырманы орындай алады.

Сондықтан балаға нақты бір тапсырма беріп үйреніңіз. Егер тапсырма күрделі болса, оны бірнеше этапқа бөліп, аз-аздан жасатыңыз.

Мысалы, «тыныштал!» деген түсініксіз сөзді, бірнеше нақты қадамдарға бөліп тастаңыз. Мысалы, былай:

Маған жақын кел;

Маған Қара;

Қасыма отыр;

Су ішіп ал;

Көз жасыңды сүрт;

Мені тыңда;

Немесе басқа мысал: «Ойыншықтарыңды жина!». Бір қарағанда бірден түсінікті болғанмен, абстрактілі ұғым болғандықтан орындамауы мүмкін.

Егер бала ойыншықтарын жинамаса, оны да бірнеше қадамға бөліп тастаңыз:

Қызық көлікті ал;

Гаражға апар;

Енді кубиктерді алып, қорапқа сал.

Ең бастысы кез келген процесті қиындатпаңыздар. Балаға айтқаныңызды естіп, дұрыс түсінуіне көмектесіңіздер. Сол кезде сіз күткен нәтиже болады.

**Егер бала сіздің өтінішіңізді орындағысы келмесе, дауласса, көнбесе не істеу керек?**

**Сөзіңізді сенімді түрде айтыңыз.**  Талап етіңіз. Бірақ талап ету мен бұйыруды шатастырып алмаңыз. Талап ету дегеніміз – сөзіңізге сенімді болу, бала естігенше ренжімей қанша рет болса да қайталау.

**Тапсырманы барынша жеңілдетіңіз**. Мысалы, егер бала ботқа жегісі келмесе, алдымен 3 қасық жеуге көндіріңіз. Егер бала ұйықтығысы келмесе, қолыңызға алыңыз немесе қасыңызға жатқызыңыз. Егер бала киінгісі келмесе, қолың мен аяғыңды берші деп өзіңіз киіндіріңіз. Және сіздің өтінішіңізді орындағаны үшін мақтаңыз.

**Баланың жас ерекшелігіне байланысты үй тапсырмалары**

**3 жасқа дейін.** Бұл жаста өтініш жасамас бұрын баланың жағдайына қараңыз. Сіздің сөзіңізге назар аудара ма? Айтқаныңызды түсіне ме? Егер бала дайын болмаса, сіз айқайлап айтқаныңыз да ешқандай нәтиже болмайды. Егер бала шаршап, айтқанға көнбей, мазасызданып тұрса, алдымен тынышталдырыңыз. Бала физикалық, физиологиялық тұрғыда өзіне өзі келгенде ғана сізді тыңдауы мүмкін. Бірақ сұрақ қоймай, сөздеріңізді нақты-нақты айтыңыз.

Егер бала тыңдамаса, жанына барып, интонацияңызды ойнатып, біресе даусыңызды қатты шығарып немесе ақырындатып, бірақ сенімді түрде жеткізіңіз.

**4-7 жасқа дейін.** Бұл жаста балаға өтініш білдіру үшін оның көңілін табу міндетті емес. Егер қарсылық көрсетсе, беріле салмай, талабыңызды күшейтіңіз. Кейде баланың қасына барып, көзіне тік қарап өтінішіңіздің маңызды екенін түсіндіруге болады. Бірақ шыдамды болыңыз. Өйткені бір сөзді бірнеше рет қайталауға тура келеді. Бұл қалыпты жағдай. Ашулануға асықпаңыз.

**8-12 жасқа дейін.** Жасөспірімдік кезеңде қажет болса өтінішіңізді барынша ашып түсіндіруге тура келеді.

Бастысы, сөз таластыруға, манипуляцияға жол бермеңіз. Оны мына сөздердің көмегімен жасауға болады: «Мен саған өз шешімімді айттым», «Бұл талқыланбайды», «Мен бәрін айттым, ештеңені қосып алмаймын», «Әңгімені осы жерден тоқтатып, іске көшейік».

Бала сіздің өтінішіңізді орындауға келіспей қояды деп қорықпаңыз. Егер сіз нақты айтсаңыз, яғни ол қажет нәрсе. Сондықтан балаға тапсырманы орындауға көмектесуіңіз керек. Сенімсіздікті ұмытыңыз. Себебі сіз үлкенсіз!

**Қорытынды шығарайық**

Бір аптадан кейін балаға сенімді дауыспен өтініш білдіріңіз. Оларды мейлінше бірнеше қадамдарға бөліп тастасаңыз, сонда балаға оңай болады. Айтқаныңызды екі етпей істегенде мақтауды ұмытпаңыз!